cyanic-selkie/wikianc huggingface dataset:
Ktheju tokës
Παραπομπές
Κατηγορία:Τραγούδια στον διαγωνισμό τραγουδιού της Eurovision Κατηγορία:Διαγωνισμός Τραγουδιού Eurovision 2019
Λέων ο Φιλόσοφος
Μόρφωση
Η ημερομηνία γεννήσεώς του δεν μας είναι γνωστή σήμερα, οι περισσότεροι μελετητές την τοποθετούν γύρω στην τελευταία δεκαετία του 8ου αιώνα στην Κωνσταντινούπολη. Ήταν συγγενής του εικονομάχου και λογίου Πατριάρχη Ιωάννη του Γραμματικού. Στην προσπάθειά του να λάβει την καλύτερη δυνατή μόρφωση, σύμφωνα με σύγχρονες μαρτυρίες, ταξίδεψε σε διάφορα μέρη και εντρύφησε στις βιβλιοθήκες και στα αρχεία μοναστηριών.
Έργο
Εκτός από τη διδασκαλία ο Λέοντας θεωρείται ένας από τους επιφανέστερους αστρολόγους, στον οποίον αποδίδονται πολλές επιτυχημένες προβλέψεις, μεταξύ αυτών της δολοφονίας του Βάρδα και του φονικού σεισμού του 869. Επίσης ασχολήθηκε με τεχνικά θέματα και θεωρείται ο δημιουργός του συστήματος φρυκτωριών που συνέδεε τα ανατολικά σύνορα με την Πρωτεύουσα.
Στην Παλατινή Ανθολογία σώζεται ένα τουλάχιστον επίγραμμά του (XV 12). Άλλα οκτώ επιγράμματα υπό το ίδιο όνομα (Λέοντος Φιλοσόφου), ο Pierre Waltz τα αποδίδει στον αυτοκράτορα Λέοντα ΣΤ΄ τον Σοφό, μολονότι η απόδοση του XV 12 στον Μαθηματικό γίνεται από τον Felix Buffiere στην ίδια σειρά. Ο Paton τα αποδίδει όλα στον Λέοντα τον Φιλόσοφο.
Πηγές
Κατηγορία:Μητροπολίτες Θεσσαλονίκης Κατηγορία:Βυζαντινοί λόγιοι Κατηγορία:Παλατινή Ανθολογία Κατηγορία:Έλληνες μαθηματικοί Κατηγορία:Βυζαντινοί αστρονόμοι Κατηγορία:Έλληνες φιλόσοφοι Κατηγορία:Αρχιεπίσκοποι Κατηγορία:Ανθολογία του Πλανούδη Κατηγορία:Βυζαντινοί μαθηματικοί Κατηγορία:Βυζαντινοί του 9ου αιώνα
Fly Air
Η Fly Air (Fly Havayolu Tasimacilik A.Ş.) είναι μία αεροπορική εταιρεία με έδρα την Κωνσταντινούπολη. Αν και ιδρύθηκε ως εταιρεία ναυλωμένων πτήσεων (charter), πλέον δραστηριοποιείται και με τακτικές (προγραμματισμένες) πτήσεις.
Ιστορία
Η εταιρεία ιδρύθηκε και ξεκίνησε την πτητική εκμετάλλευση το 2002. Ουσιαστικά δημιουργήθηκε από τις στάχτες της Air Anatolia. Λειτουργεί σε συνεργασία με τον όμιλο Peksen Group, που εδρεύει στην Τραπεζούντα. Τον Οκτώβριο του 2003 ξεκίνησε τα εσωτερικά δρομολόγια.
Προορισμοί
Η Fly Air πετάει με προγραμματισμένες πτήσεις στους ακόλουθους προορισμούς (στοιχεία Ιανουαρίου 2005):
Στόλος
Ο στόλος της Fly Air έχει ως εξής:
Εξωτερικοί σύνδεσμοι
Κατηγορία:Τουρκικές αεροπορικές εταιρείες
Μπίλιγχαμ
Το Μπίλιγχαμ είναι κωμόπολη στο County Durham στη βορειοανατολική Αγγλία, με πληθυσμό 35765 κατοίκους (2006). Ιδρύθηκε από Σάξονες. Στη σύγχρονη ιστορία της στηρίζεται στη Χημική βιομηχανία και συγκεκριμένα στην εταιρεία Imperial Chemical Industries που παίζει σημαντικό ρόλο στην ανάπτυξη του Μπίλιγχαμ.
Μπίλιγχαμ Σινθόνια ΦΚ
Στο Μπίλιγχαμ υπάρχει μια ποδοσφαιρική ομάδα, η Μπίλιγχαμ Σινθόνια ΦΚ. Ιδρύθηκε το 1923. Έδρα της ομάδας είναι το The Glamal Engineering Stadium, χωρητικότητας 4200 θεατών. Συμμετέχει στη Νόρδερν Φούτμπολ Λιγκ.
Εξωτερικοί σύνδεσμοι
Κατηγορία:Γεωγραφία της Αγγλίας
Μεσιέ 63
Ο γαλαξίας Ηλιοτρόπιο (γνωστός και ως Μεσιέ 63 και NGC 5055) είναι σπειροειδής γαλαξίας σε απόσταση περίπου 30 εκατομμυρίων ετών φωτός στον αστερισμό Θηρευτικοί Κύνες. Εκπέμπει ραδιοκύματα και ακτίνες Χ.
Ιστορικό
Ο Μεσιέ 63 ήταν το πρώτο αντικείμενο που ανακαλύφθηκε από τον Πιέρ Μεσαίν, τις 14 Ιουνίου 1779. Την ίδια μέρα ο Σαρλ Μεσιέ τον συμπεριέλαβε στον κατάλογό του. Ήταν από τα πρώτα 14 αντικείμενα που αναγνωρίστηκαν ως «σπειροειδή νεφελώματα» (σπειροειδείς γαλαξίες) από τον Κόμη του Ρος το 1850.
Στον γαλαξία Ηλιοτρόπιο έχει παρατηρηθεί ένας υπερκαινοφανής αστέρας, ο SN 1971I, ο οποίος έφτασε σε μέγεθος 11,8.
Κοντινοί γαλαξίες
Αν και σε απόσταση 6 μοιρών, ο γαλαξίας Ηλιοτρόπιο και ο γαλαξίας της Δίνης ανήκουν στην ίδια ομάδα γαλαξιών, την ομάδα Μ51.
Εξωτερικοί σύνδεσμοι
Κατηγορία:Σπειροειδείς γαλαξίες Κατηγορία:Ενεργοί γαλαξίες 63 5055 Κατηγορία:Θηρευτικοί Κύνες Κατηγορία:Γαλαξίες LINER
Παύλος Παυλίδης (ολυμπιονίκης)
Στους Ολυμπιακούς αγώνες του 1896 στην Αθήνα συμμετείχε στην σκοποβολή. Τα αγωνίσματα της σκοποβολής έγιναν στο σκοπευτήριο της Καλλιθέας, νεόκτιστο τότε, ο Παυλίδης κατέκτησε το ασημένιο μετάλλιο σε βολές από απόσταση 200μ με όπλο Γκρα και 1978 βαθμούς, πρώτος ήταν ο Παντελής Καρασεβδάς.
Πηγές
Κατηγορία:Έλληνες Ολυμπιονίκες Κατηγορία:Έλληνες αθλητές της σκοποβολής Κατηγορία:Σκοπευτές στους Θερινούς Ολυμπιακούς Αγώνες 1896 Κατηγορία:Έλληνες σκοπευτές στους Θερινούς Ολυμπιακούς Αγώνες
Βαγγέλης Κορακάκης
Ο Βαγγέλης Κορακάκης (1961) είναι Έλληνας μουσικός, στιχουργός και ερμηνευτής λαϊκών τραγουδιών.
Σήμερα
Από το 2017 εμφανίζεται στην Λαϊκή Σκηνή «Κρύπτη» (πρώην Μαγιοπούλα) στην Καισαριανή.
Δισκογραφία
Παρακάτω αναφέρονται οι δίσκοι στους οποίους περιλαμβάνονται τραγούδια (μουσική και στίχοι) του Βαγγέλη Κορακάκη. Στην κατηγορία δεν περιλαμβάνονται δίσκοι με τη μορφή συλλογής τραγουδιών από προ-υπάρχουσες κυκλοφορίες, καθώς και δίσκοι στους οποίους ο Κορακάκης έχει ερμηνεύσει τραγούδια άλλων συνθετών-στιχουργών.
Προσωπική δισκογραφία
Συμμετοχές
Εξωτερικοί σύνδεσμοι
Κατηγορία:Λαϊκοί τραγουδιστές Κατηγορία:Λαϊκοί συνθέτες Κατηγορία:Έλληνες στιχουργοί Κατηγορία:Έλληνες συνθέτες Κατηγορία:Έλληνες τραγουδοποιοί Κατηγορία:Έλληνες άνδρες τραγουδιστές
Καρχαρίας ζέβρα
Ο καρχαρίας ζέβρα (επιστημονική ονομασία Stegostoma fasciatum - Στεγόστομα το ζωνωτό) είναι ένας καρχαρίας με χαρακτηριστική εμφάνιση και είναι το μόνο μέλος της οικογένειας Στεγοστοματίδες. Απατάνται στα τροπικά νερά του Ινδικού και του Ειρηνικού Ωκεανού, συχνά κοντά σε κοραλλιογενείς υφάλους και αμμώδη πεδία. Οι ενήλικες καρχαρίες ζέβρες έχουν χαρακτηριστική εμφάνιση με κυλινδρικό σώμα με πέντε διαμήκεις προεξοχές, ένα χαμηλό και μακρύ ουραίο πτερύγιο, το οποίο αποτελεί το μισό μήκος του καρχαρία, και ένα μοτίβο σκούρων κηλίδων σε ένα παλ σώμα. Οι νεαροί καρχαρίες αυτού του είδους, με μήκος μικρότερο από 50 με 90 εκατοστά, έχουν τελείως διαφορετική εμφάνιση, που χαρακτηρίζεται από ανοικτόχρωμες ρίγες σε καφέ υπόστρωμα, χωρίς προεξοχές. Αυτό το γεγονός είχε ως αποτέλεσμα να αναγνωριστούν αρχικά ως διαφορετικό είδος. Φτάνουν σε μήκος 2,5 μέτρων.
Οι καρχαρίες ζέβρες είναι νυκτόβιοι και περνούν το μεγαλύτερο μέρος της ημέρας ακίνητοι στον πυθμένα της θάλασσας. Τη νύχτα, είναι ενεργοί κυνηγοί, τρώγοντας μαλάκια, καρκινοειδή, μικρά οστεώδη ψάρια, και, ενδεχομένως, θαλάσσια φίδια μέσα σε τρύπες και ρωγμές των υφάλων. Αν και μοναχικοί για το μεγαλύτερο μέρος του έτους, σχηματίζουν μεγάλες εποχιακές συναθροίσεις. Ο καρχαρίας ζέβρα είναι ωοτόκος: τα θηλυκά παράγουν αρκετές δεκάδες μεγάλες κάψες αυγών, τις οποίες προσδένουν σε υποβρύχιες δομές με την βοήθεια ελίκων προσκόλλησης.
Αβλαβείς για τον άνθρωπο και ανθεκτικοί σε συνθήκες αιχμαλωσίας, οι καρχαρίες ζέβρες είναι δημοφιλή θέματα για καταδύσεις οικοτουρισμού και δημόσια ενυδρεία. Η Διεθνής Ένωση Προστασίας της Φύσης αξιολόγησε αυτό το είδος ως εκτεθειμένο σε όλο τον κόσμο, καθώς αλιεύεται εμπορικά στο μεγαλύτερο μέρος του εύρους κατανομής του (εκτός από την Αυστραλία) για το κρέας, τα πτερύγια και το λάδι από το συκώτι του. Υπάρχουν ενδείξεις ότι οι αριθμοί του είναι σε φθίνουσα πορεία.
Παραπομπές
Κατηγορία:Ορεκτολοβόμορφα Κατηγορία:Καρχαρίες
Αγριάνη Έβρου
Η Αγριάνη, είναι πεδινό χωριό της περιφερειακής ενότητας Έβρου σε υψόμετρο 40 μέτρων.
Γεωγραφία - Ιστορία
Η Αγριάνη βρίσκεται προς τα σύνορα της Ελλάδας με την Τουρκία, βόρεια του Εθνικού Πάρκου Δάσους Δαδιάς-Λευκίμμης-Σουφλίου και κοντά στον Έβρο. Απέχει 80 χλμ. ΒΑ. της Αλεξανδρούπολης και 14 χλμ. Β. από το Σουφλί. Είναι ένας από τους οικισμούς της Θράκης όπου μένουν μεγάλος αριθμός Μουσουλμανων Ελλήνων στην Ελλάδα. Το όνομα του χωριού προέρχεται από την αρχαία θρακική φυλή Αγριάνες. Επί Τουρκοκρατίας ονομαζόταν Αχριάν Μπουνάρ που στα ελληνικά σημαίνει Πηγή των Αγριανών. Αναφέρεται επίσημα ως οικισμός το 1924 στο ΦΕΚ 194Α-14/08/1924 να προσαρτάται στην τότε κοινότητα Λαβάρων. Σύμφωνα με το Σχέδιο Καλλικράτης, μαζί με το Πρωτοκκλήσι αποτελούν την τοπική κοινότητα Πρωτοκκλησίου που ανήκει στη δημοτική ενότητα Ορφέα του Δήμου Σουφλίου και σύμφωνα με την απογραφή 2011 έχει 530 κατοίκους.
Δείτε επίσης
Ο οικισμός Αγριανή Σερρών.
Εξωτερικοί σύνδεσμοι
Κατηγορία:Δήμος Σουφλίου Κατηγορία:Χωριά του νομού Έβρου
Σάλτσμπουργκ
Το Σάλτσμπουργκ [όπως είναι η ορθή προφορά της πόλης στην Αυστρία ή Ζάλτσμπουργκ βάσει γερμανικής προφοράς: (], παλαιότερα εξελληνισμένα Σαλτσβούργο, είναι πόλη της Αυστρίας κοντά στα σύνορα με τη Γερμανία (Βαυαρία) και πρωτεύουσα του ομόσπονδου κρατιδίου του Σάλτσμπουργκ. Ο πληθυσμός της πόλης του Σάλτσμπουργκ είναι 155.886 κάτοικοι (1 Ιανουαρίου 2019) και της μητροπολιτικής περιοχής 362.000 (2017).
Ιστορία
thumb|239x239px|Άποψη του Σάλτσμπουργκ. Από τα παλιά χρόνια το Σάλτσμπουργκ αποτελεί σημαντική πόλη στο δρόμο μεταξύ βορρά και νότου. Μεγάλο πλούτο απέκτησε η πόλη με το ορυκτό αλάτι (γερμανικά: "Salz", εξ ου και το όνομά της). Η πόλη προστατευόταν από το κάστρο (γερμανικά: "Burg") που φέρει το όνομα Φρούριο Χοενσάλτσμπουργκ και σήμερα αποτελεί σημαντικό αξιοθέατο. Σημαντική εμπορική και τουριστική σημασία έχει για την πόλη το γεγονός ότι εδώ γεννήθηκε ο μουσικοσυνθέτης Βόλφγκανγκ Αμαντέους Μότσαρτ. Το όνομα του φέρουν σήμερα πολλά εμπορικά προϊόντα όπως λικέρ, σοκολατάκια κ.λπ. Ενδιαφέρον παρουσιάζει η καλοδιατηρημένη παλαιά πόλη, εποχής μπαρόκ, που κατασκευάστηκε μετά την μεγάλη πυρκαγιά, καθώς και το πανόραμα ως πύλη πρόσβασης για τις Άλπεις.
Παραπομπές
Κατηγορία:Πόλεις της Αυστρίας Κατηγορία:Μνημεία Παγκόσμιας Κληρονομιάς στην Αυστρία
Νίκος Κιτσίκης
Βιογραφία
Ο Νίκος Κιτσίκης γεννήθηκε στο Ναύπλιο. Ήταν υιός του προέδρου Εφετών Ναυπλίου Δημήτρη Νικολάου Κιτσίκη (1850-1898) και της Κασσάνδρας Χατσοπούλου, αδελφής του βουλευτή Ευρυτανίας Δημήτρη Χατσόπουλου. Η Οικογένεια Κιτσίκη προερχόταν από το χωριό Σκόπελος της Λέσβου απ' όπου έφυγαν το 1865 για να εγκατασταθούν στην Αθήνα. Ο Δημήτρης Κιτσίκης έκτισε το 1887 τριώροφη ιδιόκτητη οικία στην Αθήνα όπου ζούσε η οικογένειά του. Η αδελφή του Καλλιόπη παντρεύτηκε τον Νικόλαο Παντελάκη.
Σπούδασε πολιτικός μηχανικός στο Μετσόβιο Πολυτεχνείο απ' όπου αποφοίτησε το 1907, πρώτος στην τάξη του. Πήρε την μοναδική υποτροφία του αβερωφείου κληροδοτήματος, κατόπιν διαγωνισμού και συνέχισε τις μεταπτυχιακές του σπουδές στο Πολυτεχνείο του Βερολίνου, το Technische Hochschule, Charlottenburg. Στο Πανεπιστήμιο της Σορβόννης, στο Παρίσι, παρακολούθησε μαθήματα φιλοσοφίας και μαθηματικών του μεγάλου Γάλλου μαθηματικού Ανρί Πουανκαρέ. Το 1936 αναγορεύθηκε doctor honoris causa του Πολυτεχνείου του Βερολίνου, "για τις πολυάριθμες εξαίρετες επιστημονικές εργασίες του", όπως αναγράφει το διδακτορικό του.
Μετά το τέλος των σπουδών του, εργάστηκε ως μηχανικός σε γερμανική εταιρεία στο Βερολίνο (1911-1913) και το 1913 επέστρεψε στην Ελλάδα εθελοντικά για να πάρει μέρος ως απλός στρατιώτης στον Β' Βαλκανικό Πόλεμο. Το 1916, σε ηλικία 29 ετών, εξελέγη τακτικός καθηγητής σιδηρών γεφυρών και έργων εκ σιδηροπαγούς σκυροδέματος του ΕΜΠ. Είναι ο δημιουργός του κλάδου της Στατικής. Εγκαινίασε τις νεώτερες μεθόδους, όπως η φωτοδιαγνωστική.
Διορίσθηκε Γενικός Διευθυντής Δημοσίων Έργων το 1917-1920 με υπουργό τον Αλέξανδρο Παπαναστασίου και βοήθησε στην μετάκληση στην Ελλάδα γνωστών Ελλήνων μηχανικών του εξωτερικού, συνέβαλε δε στην ανοικοδόμηση της Θεσσαλονίκης. Το 1921-1928, ως τεχνικός διευθυντής της βρετανικής εταιρείας Μακ Αλπάιν (McAlpine) (1921-1928) κατασκεύασε το λιμάνι του Ηρακλείου. Προς τιμήν του, το 2003, ανηγέρθη στο λιμάνι το άγαλμά του. Στην πόλη αυτή γνώρισε τη γυναίκα του, την Ηρακλειώτισσα Μπεάτα Πετυχάκη, την μελλοντική Μπεάτα Κιτσίκη (1907-1986), που αργότερα έγινε γνωστή στην Αντίσταση ως αγωνίστρια του Εθνικού Απελευθερωτικού Μετώπου (ΕΑΜ) και στον Εμφύλιο στον Δημοκρατικό Στρατό (ΔΣΕ) και καταδικάσθηκε σε θάνατο το 1948 ως μέλος του Κομμουνιστικού Κόμματος Ελλάδος (ΚΚΕ).
Τὸ 1931 και πάλι το 1935 εξελέγη παμψηφεί πρόεδρος του Τεχνικού Επιμελητηρίου της Ελλάδος και ξεκίνησε πρόγραμμα για την βιομηχανική ανάπτυξη της χώρας. Οι διαλέξεις του στην Αρχαιολογική Εταιρεία έμειναν ιστορικές επειδή έθεσαν τις βάσεις για όλα τα μετέπειτα ελληνικά αναπτυξιακά προγράμματα. Εξεδόθηκαν σε βιβλίο 2.000 σελίδων, με τον γενικό τίτλο Η οικονομική έρευνα των μεγάλων τεχνικών ζητημάτων, και τις είχαν παρακολουθήσει ανελλιπώς ο πρωθυπουργός Ελευθέριος Βενιζέλος και μέλη του υπουργικού συμβουλίου.Την ίδια εποχή εξελέγη παμψηφεί γερουσιαστής του τεχνικού κόσμου (1929-1935) και μετά, για οκτώ χρόνια (1937-1945) υπήρξε τεχνικός διευθυντής του Οργανισμού Λιμένος Πειραιώς (ΟΛΠ). Υπήρξε από το 1937 μέχρι το 1945, εκλεγμένος παμψηφεί, αντιπρύτανης και πρύτανης του Εθνικού Μετσοβίου Πολυτεχνείου.
Ο Νίκος Κιτσίκης είχε νυμφευθεί τη Μπεάτα Κιτσίκη. Μαζί απέκτησαν τρια παιδιά: τη Μπεάτα Μαρία Κιτσίκη-Παναγοπούλου, την Έλσα Σμιντ-Κιτσίκη και τον Δημήτρη Κιτσίκη. Αδελφός του ήταν ο αρχιτέκτονας Κώστας Κιτσίκης. Είχα και μια αδελφὴ, τη Μαρίκα (1890-1987), σύζυγο του Σταμάτη Γυαλίστρα.
Το αρχείο και η βιβλιοθήκη του Νίκου Κιτσίκη στεγάζονται στο μέγαρο του Αριστείδη Στεργιάδη στο Ηράκλειο της Κρήτης. Στο νεοκλασικό αυτό κτίριο, στεγάζονται σήμερα οι Υπηρεσίες του ΤΕΕ ανατολικής Κρήτης η Βιβλιοθήκη του οποίου φιλοξενεί το αρχείο του Νίκου Κιτσίκη.
Πολιτική και ιδεολογική δράση
thumb|250px|Ο Νίκος Κιτσίκης πολιτικός. thumb|250px|Ο Νίκος Κιτσίκης το 1964. thumb|Άγαλμα του Νίκου Κιτσίκη στο λιμάνι του Ηρακλείου Κρήτης, κατασκευαστής του λιμανιού
Την εποχή που σπούδαζε στο Βερολίνο εντάχθηκε στην κίνηση των Γερμανών σοσιαλιστών και στην ελλαδική κίνηση των Κοινωνιολόγων, δίπλα στους Αλέξανδρο Δελμούζο, Αλέξανδρο Παπαναστασίου και Δημήτρη Γληνό. Μέχρι τη γερμανική κατοχή το 1941, παρέμεινε πιστός στον Ελευθέριο Βενιζέλο και το 1935 συμμετείχε στο βενιζελικό κίνημα του 1935. Στην κατοχή φυλακίσθηκε δύο φορές για την αντιστασιακή του δράση στον φοιτητικό χώρο προσχωρώντας στο ΕΑΜ. Στα τέλη του 1944 έγινε μέλος του ΚΚΕ και το 1946 απελύθη από την έδρα του ως κομμουνιστής.
Από το 1945 έως το 1949 ο Νίκος Κιτσίκης ήταν πρόεδρος του Ελληνοσοβιετικού Συνδέσμου και το 1956 μέχρι το 1967, υπήρξε βουλευτής της Α' Αθηνών, εκλεγμένος επανειλημμένως με το κόμμα της ΕΔΑ. Στις δημοτικές ἐκλογές στην Αθήνα κατέλαβε την πρώτη θέση αλλά λόγω του εκλογικού νόμου δήμαρχος εξελέγη ο Γεώργιος Πλυτάς. Μετά το πραξικόπημα της 21ης Απριλίου εξορίσθηκε στη Γυάρο.
Απόδοση τιμών
Τον Ιούλιο του 1978 κηδεύτηκε στο Πρώτο Νεκροταφείο της Αθήνας με έξοδα της Πολιτείας. Το όνομα του δόθηκε σε μία πλατεία στην περιοχή του Λυκαβηττού.Το 2003, στο λιμάνι του Ηρακλείου ανεγέρθη η προτομή του Νίκου Κιτσίκη ως κατασκευαστή του λιμανιού.
Εξωτερικοί σύνδεσμοι
Κατηγορία:Έλληνες Γερουσιαστές Κατηγορία:Έλληνες πανεπιστημιακοί Κατηγορία:Έλληνες πολιτικοί μηχανικοί Κατηγορία:Βουλευτές Α΄ Αθηνών Κατηγορία:Βουλευτές εκλεγμένοι με την ΕΔΑ Κατηγορία:Μέλη Εθνικού Μετσόβιου Πολυτεχνείου Κατηγορία:Έλληνες κομμουνιστές Κατηγορία:Οικογένεια Κιτσίκη
Ευρωπαϊκή Στατιστική Υπηρεσία
Η Ευρωπαϊκή Στατιστική Υπηρεσία (Eurostat) είναι υπηρεσία της Ευρωπαϊκής Επιτροπής που εδρεύει στο Λουξεμβούργο. Κύριο καθήκον της είναι η συλλογή και δημοσίευση στατιστικών στοιχείων που αφορούν την Ευρωπαϊκή Ένωση, ως σύνολο, και τις χώρες της Ευρωπαϊκής Ένωσης, καθώς και η ανάπτυξη και προώθηση μεθόδων στατιστικής σε κράτη-μέλη ή υποψήφια κράτη της Ευρωπαϊκής Ένωσης και σε κράτη εντός της Ευρωπαϊκής Ζώνης Ελεύθερων Συναλλαγών (EFTA). Έτσι, η Eurostat, μαζί με τους διάφορους αντίστοιχους εθνικούς οργανισμούς της κάθε χώρας, συνεισφέρουν στη λειτουργία του Ευρωπαϊκού Συστήματος Στατιστικής.
Ο Οργανισμός
Ως υπηρεσία του οργάνου της Ευρωπαϊκής Επιτροπής, η Eurostat υπάγεται στην εποπτεία του Επιτρόπου Οικονομικών και Οικονομίας.
Γενικός διευθυντής της Eurostat από το 2008 έως το 2016 ήταν ο Βάλτερ Ράντεμάχερ, ο οποίος πιο πριν είχε διετελέσει πρόεδρος της Κρατικής Στατιστικής Υπηρεσίας της Γερμανίας. Από το 2017 γενική διευθύντρια της Eurostat είναι η Μαριάνα Κότζεβα που προηγουμένως είχε διατελέσει επικεφαλής της Βουλγαρικής Στατιστικής Υπηρεσίας.
Ιστορική αναδρομή της Eurostat
1953 Ιδρύεται η Στατιστική Υπηρεσία της Ευρωπαϊκής Κοινότητας Άνθρακα και Χάλυβα.
1958 Ιδρύεται η Ευρωπαϊκή Κοινότητα καθώς και η υπηρεσία-προκάτοχος της Eurostat.
1959 Υιοθετείται το όνομα Eurostat, ως Στατιστική Υπηρεσία των Ευρωπαϊκών Κοινοτήτων. Δημοσιεύεται η πρώτη της έκδοση, που αφορά σε στατιστικές επί γεωργικών θεμάτων.
1960 Τελείται η πρώτη έρευνα, που αφορά στην Απασχόληση Εργατικού Δυναμικού.
Κύπελλο Κυπελλούχων Ευρώπης (ποδόσφαιρο)
Το Κύπελλο Κυπελλούχων ΟΥΕΦΑ (αγγλικά: UEFA Cup Winners' Cup) ήταν μια διοργάνωση της UEFA, που καταργήθηκε το 1999.
Ιστορία
Στο Κύπελλο Κυπελλούχων είχαν δικαίωμα συμμετοχής οι κατ’ έτος κυπελλούχοι των χωρών της Ευρώπης ή οι φιναλίστ του Κυπέλλου σε περίπτωση που ο κυπελλούχος ήταν και πρωταθλητής και συνεπώς συμμετείχε στο Κύπ. Πρωταθλητριών.
Όμως, με τα χρόνια στο Κύπελλο ΟΥΕΦΑ συμμετείχαν μεγαλύτερης δυναμικότητας ομάδες με αποτέλεσμα σταδιακά να μειωθεί το κύρος του Κυπ. Κυπελλούχων. Με την καθιέρωση του Τσάμπιονς Λιγκ, στις αρχές της δεκαετίας του ’90, το Κύπελλο Κυπελλούχων έχασε ακόμη περισσότερο από την αίγλη του. Έτσι, η UEFA αποφάσισε την κατάργησή του το 1998-99. Από την περίοδο 1999-2000 οι κυπελλούχοι συμμετέχουν στο Κύπελλο ΟΥΕΦΑ.
Πολυνίκης του θεσμού υπήρξε η Μπαρτσελόνα με τέσσερις κατακτήσεις, από δύο φορές το κατέκτησαν οι: ΡΣΚ Άντερλεχτ, Μίλαν, ΦΚ Ντιναμό Κιέβου και Τσέλσι ΦΚ. Συνολικά το κύπελλο κατέκτησαν 32 ομάδες από 12 διαφορετικές χώρες. Επίσης, στο τελικό έφτασαν άλλες 19 ομάδες. Οι ομάδες της Αγγλίας το κατέκτησαν 8 φορές, ενώ από 7 κύπελλα κατέκτησαν ομάδες της Ιταλίας και της Ισπανίας.
Τίτλοι και συμμετοχές σε τελικούς
{|
Ανά χώρα
thumb|100px|Το Κύπελλο Κυπελλούχων σε μορφή png
Εξωτερικοί σύνδεσμοι
Κύπελλο Κυπελλούχων Ευρώπης *
Κλειδίον
Το Κλειδίον (λατινικά: Clidium· βουλγαρικά: Ключ Κλιουτς, σημ.: κλειδί) είναι χωριό στο νοτιοδυτικότερο άκρο της Βουλγαρίας. Ανήκει στον Δήμο Πετριτσίου της Επαρχίας Μπλαγκόεβγκραντ και βρίσκεται κοντά στα ελληνοβουλγαρικά σύνορα, σε υψόμετρο 455 μέτρων πάνω από την επιφάνεια της θάλασσας. Από το 2005, έχει πληθυσμό 1.113 κατοίκους και δήμαρχος είναι ο Χρίστο Μαρκώφ.
Το χωριό είναι διάσημο για την Μάχη του Κλειδίου της 29ης Ιουλίου 1014, κατά την οποία οι δυνάμεις του Τσάρου Σαμουήλ της Βουλγαρίας κατατροπώθηκαν από τον στρατό του Βυζαντινού Αυτοκράτορα Βασιλείου Β´. Μετά την μάχη, ο Βασίλειος διέταξε να τυφλωθούν και οι 14.000 Βούλγαροι αιχμάλωτοι, με έναν μόνο στρατιώτη να μένει με το ένα μάτι για να οδηγεί κάθε εκατό τυφλούς στο σπίτι.
Πέντε χιλιόμετρα βόρεια του χωριού βρίσκονται τα ερείπια του φρουρίου του Σαμουήλ, που χτίστηκε μεταξύ 1009 και 1013, και το Εθνικό Πάρκο-Μουσείο του Φρουρίου του Σαμουήλ, που δημιουργήθηκε το 1982 και διαθέτει ένα χάλκινο μνημείο του Σαμουήλ.
Το Κλειδίον είναι επίσης διάσημο για πολλές φερόμενες εμφανίσεις ΑΤΙΑ, οι οποίες διαδόθηκαν κυρίως από τον ντόπιο Κύριλ Ιακείμωφ.
Παραπομπές
Κατηγορία:Χωριά της Επαρχίας Μπλαγκόεβγκραντ
Πελαγία Παπαμιχαήλ
Η Πελαγία (Πέλη) Παπαμιχαήλ (γεν. στις 29 Απριλίου 1986) είναι Ελληνίδα διεθνής αθλήτρια καλαθοσφαίρισης. Έχει ύψος 1,90 και παίζει στις θέσεις φόργουορντ/σέντερ. Ανήκει στον Α.Σ. Νίκη Λευκάδας.
Βιογραφικά στοιχεία
Η Πέλη Παπαμιχαήλ γεννήθηκε στις 29 Απριλίου 1986 στη Θεσσαλονίκη. Έχει αγωνιστεί στις ομάδες Α.Ο.Ν. Αργυρούπολης, Εσπερίδες Καλλιθέας, Μ.Α.Σ. Καστοριά και Πανιώνιο, στον οποίο αγωνίστηκε ως το 2009. Τη σεζόν 2009-10 αποφάσισε να δοκιμάσει την τύχη της στην Ευρώπη αλλά η χρονιά της ήταν περιπετειώδης. Αρχικά πήγε στην Cadi La Seu, ομάδα που εδρεύει στην πόλη Λα Σέου της Ανδόρας αλλά παίζει στο ισπανικό πρωτάθλημα, συνέχισε στην κροατική Γκόσπικ, με την οποία έπαιξε και στην Ευρωλίγκα γυναικών και τέλειωσε τη σεζόν στη γαλλική Λιμόζ, όπου υπήρξε συμπαίκτρια με την Κατερίνα Σπαθάρου. Για το 2010-11 υπέγραψε στην γαλλική Καλέ.
Διεθνής
Τον Ιούλιο του 2001, σε ηλικία 15 ετών κλήθηκε στην εθνική κορασίδων, με την οποία πήρε μέρος σε διεθνές τουρνουά στην Ιταλία και στη συνέχεια στο Πανευρωπαϊκό Πρωτάθλημα Κορασίδων στο ΒΕΛΙΚΟ ΤΑΡΝΟΒΟ, στο οποίο αγωνίστηκε σε 7 ματς και πέτυχε 30 π.
Τον Ιούνιο του 2005 κλήθηκε στην Εθνική Νέων Γυναικών (Κ20), με την οποία έπαιξε σε διεθνές τουρνουά στη Σιάτιστα και τον Ιούλιο στο Πανευρωπαϊκό Πρωτάθλημα Νέων Γυναικών στο ΜΠΡΝΟ, στο οποίο αγωνίστηκε σε 8 ματς και πέτυχε 60 π. Τον Αύγουστο του ίδιου έτους κλήθηκε και έπαιξε για πρώτη φορά στην Εθνική Γυναικών, σε δυο φιλικά ματς με τη Βραζιλία και την Κίνα.
Τον Ιούλιο του 2006 συμμετείχε ξανά με την Εθνική στο Πανευρωπαϊκό Πρωτάθλημα Νέων Γυναικών στο ΣΟΠΡΟΝ, όπου έπαιξε σε 8 ματς και πέτυχε 80 π. Στη συνέχεια εντάχθηκε στην Εθνική Γυναικών, με την οποία έλαβε μέρος σε τουρνουά προετοιμασίας και στους αγώνες της προκριματικής φάσης του Παγκοσμίου Πρωταθλήματος. Έκτοτε αποτελεί στέλεχος της Εθνικής ομάδας, με την οποία έχει πάρει μέρος σε δύο Πανευρωπαϊκά πρωταθλήματα: 2007 στο ΚΙΕΤΙ και 2009 στη Λετονία και στους Μεσογειακούς Αγώνες 2009 στην Πεσκάρα.
Το 2010 κλήθηκε από τον ομοσπονδιακό προπονητή Κώστα Μίσσα στην Εθνική Γυναικών, με την οποία αγωνίστηκε το Σεπτέμβριο στο Παγκόσμιο Πρωτάθλημα Καλαθοσφαίρισης Γυναικών 2010, στην Τσεχία.
Εξωτερικοί σύνδεσμοι
Κατηγορία:Ελληνίδες αθλήτριες της καλαθοσφαίρισης Κατηγορία:Καλαθοσφαιρίστριες Εθνικής Ελλάδας Κατηγορία:Καλαθοσφαιρίστριες της εθνικής Ελλάδος νέων γυναικών Κατηγορία:Καλαθοσφαιρίστριες της εθνικής Ελλάδος κορασίδων Κατηγορία:Καλαθοσφαιρίστριες Ολυμπιακού Πειραιώς Κατηγορία:Καλαθοσφαιρίστριες Α.Ε. Εσπερίδων Καλλιθέας Κατηγορία:Καλαθοσφαιρίστριες Πανιωνίου Κατηγορία:Καλαθοσφαιρίστριες Αθηναϊκού Κατηγορία:Καλαθοσφαιρίστριες ΜΑΣ Καστοριά Κατηγορία:Καλαθοσφαιρίστριες Σουρμένων-Ελληνικού Κατηγορία:Καλαθοσφαιρίστριες Φάρου Κερατσινίου Κατηγορία:Καλαθοσφαιρίστριες Νίκης Λευκάδας Κατηγορία:Καλαθοσφαιριστές κροατικών συλλόγων Κατηγορία:Καλαθοσφαιριστές γαλλικών συλλόγων Κατηγορία:Πάουερ φόργουορντ Κατηγορία:Σέντερ
Μίκι (Ισπανός τραγουδιστής)
Ο Μίκι (Micky) (γεννημένος ως Μιγκέλ Άνχελ Καρρένιο Σμέλτερ (Miguel Ángel Carreño Schmelter) στις 20 Οκτωβρίου 1943 στη Μαδρίτη) είναι Ισπανός τραγουδιστής.
Ξεκίνησε τη μουσική του καριέρα το 1962, με το συγκρότημα Micky y Los Tonys στο οποίο ήταν ο κύριος τραγουδιστής, το οποίο έφερε 30 singles (συμπεριλαμβανομένων επιτυχιών όπως το "No sé nadar") και 5 άλμπουμ. Εν τω μεταξύ, ο Μίκι ενήργησε σε μερικές ταινίες όπως ήταν συνηθισμένο για τραγουδιστές στην Ισπανία τη δεκαετία του 1960 και εργάστηκε για την Cadena SER ως παρουσιαστής ραδιοφώνου.
Ο Μίκι ξεκίνησε τη σόλο μουσική του καριέρα στη δεκαετία του 1970. Μερικές από τις πρώτες επιτυχίες του ήταν "Soy así" και "El chico de la armónica". Το single "Bye bye Fräulein" (1976) μπήκε στα charts στη Γερμανία, το Λουξεμβούργο και την Ολλανδία και μπήκε στα τσάρτ του Billboard Easy Listening στις Ηνωμένες Πολιτείες. Το 1977 επιλέχθηκε να συμμετάσχει για λογαριασμό της Ισπανίας στον. Με το τραγούδι "Enséñame a cantar", έβαλε την 9η θέση σε ένα πεδίο 18 συμμετοχών.
Στη δεκαετία του 1980 και του 1990, συνέχισε τη μουσική του καριέρα, αλλά επίσης εστίαζε στο θέατρο και την τηλεόραση. Το 2003 συμμετείχε στον τηλεοπτικό διαγωνισμό Vivo Cantando, στον οποίο συμμετείχαν πρώην ποπ σταρ. Το 2010 κυκλοφόρησε ένα νέο άλμπουμ, το La Cuenta Atrás.
Σίνγκλς
30 σίνγκλς περίπου
Επιπλέον
Κατηγορία:Ισπανοί τραγουδιστές Κατηγορία:Συμμετέχοντες στη Eurovision Κατηγορία:Ισπανοί συμμετέχοντες στο Διαγωνισμό Τραγουδιού Eurovision Κατηγορία:Διαγωνισμός Τραγουδιού Eurovision 1977
Επεξεργασμένο κρέας
μικρογραφία|Διάφορα είδη επεξεργασμένου κρέατος προς πώληση σε παντοπωλείο Επεξεργασμένο κρέας θεωρείται κάθε κρέας που έχει τροποποιηθεί προκειμένου είτε να βελτιωθεί η γεύση του είτε να παραταθεί η διάρκεια ζωής του. Οι μέθοδοι επεξεργασίας κρέατος περιλαμβάνουν το αλάτισμα, τη ξήρανση, τη ζύμωση, το κάπνισμα ή/και την προσθήκη χημικών συντηρητικών. Το επεξεργασμένο κρέας αποτελείται συνήθως από χοιρινό ή βοδινό, αλλά και πουλερικά, ενώ μπορεί να περιέχει και εντόσθια ή υποπροϊόντα κρέατος όπως αίμα. Τα επεξεργασμένα προϊόντα κρέατος περιλαμβάνουν το μπέικον, το ζαμπόν, τα λουκάνικα, το σαλάμι, το παστό βοδινό, το τζέρκι, τα χοτ ντογκ, τα αλλαντικά, το κονσερβοποιημένο κρέας, τις κοτομπουκιές και τις σάλτσες με βάση το κρέας. Η επεξεργασία του κρέατος περιλαμβάνει όλες τις διεργασίες που αλλάζουν το νωπό κρέας, με εξαίρεση απλές μηχανικές διεργασίες όπως οι κοπή, άλεση ή ανάμειξη.
Συντηρητικά
δεξιά|μικρογραφία|350x350εσ| Νιτροσυλ-αίμη Το συντηρητικό νιτρώδες νάτριο (E250) (αναμεμιγμένο σε αλάτι ωρίμανσης) είναι γνωστό για τον υποτιθέμενο ρόλο του στην αναστολή της ανάπτυξης των σπορίων του βακτηρίου Clostridium botulinum σε επεξεργασμένα και ψυγμένα κρέατα. Ωστόσο, μια μελέτη του 2018 από τη Βρετανική Ένωση Παραγωγών Κρέατος έδειξε ότι τα νόμιμα επιτρεπόμενα επίπεδα νιτρωδών δεν έχουν καμία επίδραση στην ανάπτυξη του βακτηρίου Clostridium botulinum που προκαλεί αλλαντίαση, σύμφωνα με τη γνώμη της Συμβουλευτικής Επιτροπής του Ηνωμένου Βασιλείου για τη Μικροβιολογική Ασφάλεια των Τροφίμων ότι τα νιτρώδη δεν απαιτούνται για την πρόληψη της ανάπτυξης του C. botulinum και την παράταση της διάρκειας ζωής.
Μια κύρια ανησυχία για το νιτρώδες νάτριο είναι ο σχηματισμός καρκινογόνων νιτροζο-ενώσεων σε κρέατα που περιέχουν νιτρώδες νάτριο ή νιτρικό κάλιο, ιδιαίτερα νιτροζυλο-αίμη. Εκτός από τη νιτροζυλ-αίμη, καρκινογόνες νιτροζαμίνες μπορούν να σχηματιστούν από την αντίδραση νιτρωδών με δευτερογενείς αμίνες υπό όξινες συνθήκες (όπως συμβαίνει στο ανθρώπινο στομάχι) καθώς και κατά τη διάρκεια της διαδικασίας σκλήρυνσης που χρησιμοποιείται για τη συντήρηση των κρεάτων.
Οι νιτρίτες και τα νιτρώδη καταναλώνονται από φυτικές τροφές καθώς και από ζωικές τροφές, με το 80% της τυπικής κατανάλωσης νιτρικών ιόντων ενός ατόμου να προέρχεται από λαχανικά, ειδικά φυλλώδη και ριζώδη λαχανικά όπως το σπανάκι και τα παντζάρια. Ορισμένα νιτρικά άλατα μετατρέπονται σε νιτρώδη στο ανθρώπινο σώμα. Τα νιτρικά και τα νιτρώδη έχουν ταξινομηθεί ως γενικά αναγνωρισμένα ως ασφαλή από τον Οργανισμό Τροφίμων και Φαρμάκων των ΗΠΑ και δεν είναι άμεσα καρκινογόνα. Ωστόσο, όταν τα νιτρικά ή τα νιτρώδη αλληλεπιδρούν με ορισμένα συστατικά του κρέατος, όπως ο αιμικός σίδηρος, οι αμίνες και τα αμίδια, μπορούν να σχηματίσουν νιτροζοενώσεις, οι οποίες μπορεί να συμβάλουν στη συσχέτιση μεταξύ κατανάλωσης επεξεργασμένων κρέατος και υψηλότερης συχνότητας καρκίνου του παχέος εντέρου.
Συσχέτιση με τον καρκίνο
Ο Διεθνής Οργανισμός Ερευνών για τον Καρκίνο (ΔΟΕΚ) στον Παγκόσμιο Οργανισμό Υγείας (ΠΟΥ) ταξινομεί το επεξεργασμένο κρέας στην Ομάδα 1 (καρκινογόνο για τον άνθρωπο), επειδή ο ΔΟΕΚ έχει βρει επαρκή στοιχεία ότι η κατανάλωση επεξεργασμένου κρέατος από τον άνθρωπο προκαλεί καρκίνο του παχέος εντέρου.
Μια έκθεση του 2016 από το Αμερικανικό Ινστιτούτο Έρευνας για τον Καρκίνο και το Παγκόσμιο Ταμείο Έρευνας για τον Καρκίνο διαπίστωσε ότι η κατανάλωση επεξεργασμένου κρέατος αυξάνει επίσης τον κίνδυνο καρκίνου του στομάχου.
Εξωτερικοί σύνδεσμοι
Κατηγορία:Κρέας Κατηγορία:Επεξεργασία τροφίμων
Αγριοκαστανιά
right|thumb|230px thumb|230px Η αγριοκαστανιά, ιπποκαστανιά ή ιπποκαστανέα (επιστημονική ονομασία: Aesculus hippocastanum, Αίσκουλος το ιπποκάστανο) ή Αίσκουλος η ιπποκαστανέα είναι ένα μεγάλο φυλλοβόλο δέντρο, που ανήκει στην οικογένεια των Ιπποκαστανοειδών. Δεν πρέπει να συγχέεται με την καστανιά (Castanea sativa).
Περιγραφή
Φτάνει τα 15-25 μέτρα σε ύψος κι έχει μεγάλα, πράσινα, οδοντωτά και, σχεδόν, λεία φύλλα. Ανθίζει μεταξύ Απριλίου και Μαΐου. Τα άνθη της έχουν σχήμα πυραμίδας, είναι λευκά, με ροζ στίγματα και έχουν μήκος 10-30 εκατοστά. Οι καρποί της (αγριοκάστανα), πρέπει να συλλέγονται την περίοδο, που πέφτουν από τα δέντρα τους, δηλαδή, μεταξύ Σεπτεμβρίου και Οκτωβρίου.
Γεωγραφική εξάπλωση
Η αγριοκαστανιά προέρχεται και απαντάται κυρίως στα Βαλκάνια. Σήμερα, βρίσκεται σε ολόκληρη την Ευρώπη.
Στην Ελλάδα, βρίσκεται κυρίως στα ορεινά δάση της Ηπείρου, της Μακεδονίας, του νομού Φθιώτιδος και σε ελάχιστες περιοχές της Αττικής. Αγριοκαστανιές υπάρχουν επίσης στον Εθνικό Κήπο και στο Άλσος της Κηφισιάς. Σε πολλές ευρωπαϊκές χώρες χρησιμοποιείται κυρίως για δεντροστοιχίες στα πάρκα και τους δρόμους των μεγάλων πόλεων (Παρίσι). Στη Γαλλία, ονομάζεται Le Marronnier και είναι ένα από τα αγαπημένα δέντρα των ντόπιων. Οι Άγγλοι τή λένε Horse-chestnut και οι Γερμανοί, Die Rosskastanien.
Φαρμακευτικές ιδιότητες
Η αγριοκαστανιά έχει πολλές φαρμακευτικές ιδιότητες.
Φλοιός
Ο φλοιός της, ο οποίος περιέχει μια κουμαρίνη, την αισκουλίνη και βιταμίνη P, διαθέτει φλεβοτονωτικές ιδιότητες. Η βιταμίνη P δυναμώνει τα τριχοειδή αγγεία, βοηθά στην κυκλοφορία του αίματος, καταπραΰνει τους πόνους των αιμορροϊδικών κρίσεων, αντιμετωπίζει τις εκχυμώσεις και τους κιρσούς και, γενικότερα, συμβάλλει στην ανακούφιση των συμπτωμάτων, που σχετίζονται με τη φλεβική ανεπάρκεια (οιδήματα, βαρειές γάμπες). Παλαιότερα, δινόταν και στα άλογα, όταν πάθαιναν κολικό και γι' αυτό έχει πάρει το όνομα hippocastanum (ίππος + κάστανο). Ακόμα, χρησιμοποιείται στη βυρσοδεψία.
Εξωτερικοί σύνδεσμοι
Κατηγορία:Ιπποκαστανοειδή Κατηγορία:Ευρωπαϊκή χλωρίδα Κατηγορία:Φαρμακευτικά φυτά Κατηγορία:Καλλωπιστικά δέντρα Κατηγορία:Φυλλοβόλα
Κοινότητα Ακριτοχωρίου Μεσσηνίας
μικρογραφία|Ο Ενοριακός Ιερός Ναός του [[Άγιος Δημήτριος|Αγίου Δημητρίου, στο Ακριτοχώρι Μεσσηνίας.]] Η Κοινότητα Ακριτοχωρίου, είναι μία από τις 10 Κοινότητες της Δημοτικής Ενότητας Κορώνης, του Δήμου Πύλου-Νέστορος και υπάγεται στην Περιφερειακή Ενότητα Μεσσηνίας, της Περιφέρειας Πελοποννήσου. Αποτελείται από έναν οικισμό, το Ακριτοχώρι και έχει πληθυσμό 192 κατοίκους, σύμφωνα με την Απογραφή του 2011.
Χάρτης
<mapframe latitude="36.783992" longitude="21.831894" zoom="12" width="1000" height="500" align="center" /> Κατηγορία:Δήμος Πύλου - Νέστορος Κατηγορία:Δημοτική Ενότητα Κορώνης
Κατάλογος έργων του Λώρενς Άλμα-Τάντεμα
Η σελίδα αυτή περιέχει κατάλογο έργων του Λώρενς Άλμα-Τάντεμα, πολλά από τα οποία είναι υπογεγραμμένα.
Αλμα Ταντεμα
The Fame Monster
To άλμπουμ The Fame Monster κυκλοφόρησε τον Νοέμβριο του 2009 από την Lady Gaga. Είναι στυλιζαρισμένο ως The Fame Mons†er. Ενώ το προηγούμενό της άλμπουμ, το The Fame μιλάει για την αγάπη της για τη φήμη, το The Fame Monster μιλάει για τη σκοτεινή πλευρά της φήμης και τους φόβους της Gaga. Περιλαμβάνει 8 τραγούδια, καθένα από τα οποία αντιπροσωπεύει ένα φόβο της. Η ίδια χαρακτήρισε τα δύο άλμπουμ άκρως αντίθετα, χρησιμοποιώντας τη λέξη Γιν και Γιαν (το γνωστό σύμβολο του κουμφουκιανισμού).
Η κυκλοφορία του δημιούργησε ένα αμφιλεγόμενο ζήτημα για το αν πρέπει να θεωρηθεί άλμπουμ ή EP, λόγω του αριθμού των κομματιών. Η ίδια η Gaga όμως πάντα το αναφέρει ως το δεύτερό της άλμπουμ, δηλώνοντας πως είναι ολοκληρωμένο σαν δίσκος και μπορεί να σταθεί μόνο του.
Singles
To πρώτο single "Bad Romance" έγινε αμέσως τεράστια επιτυχία. Ήταν το Νο 1 τραγούδι στα 100 καλύτερα του κόσμου για το 2010 και καθιέρωσε τη φράση "Paws Up", έδωσε στη Lady Gaga το ψευδώνυμο Mother Monster και βάφτισε τους οπαδούς της "Little Monsters". Το Telephone αρχικά η Gaga το έγραψε για την Britney Spears η οποία το απέρριψε και το τραγούδι κυκλοφόρησε ως δεύτερο single και έγινε τεράστια επιτυχία φτάνοντας στο κορυφαία τραγούδια στις περισσότερες χώρες του κόσμου. Το βίντεο κατατάχθηκε στα 50 καλύτερα της χρονιάς και αργότερα της δεκαετίας. Η τραγουδίστρια στο άλμπουμ πρόσθεσε το 3ο single Alejandro το οποίο έγινε άλλη μια μεγάλη επιτυχία, φτάνοντας στη θέση #5 του Billboard Hot100.
Βραβεύσεις
μικρογραφία|Το εναλλακτικό εξώφυλλο του δίσκου. Ειδικότερα με το The Fame κέρδισε Γκράμι στην κατηγορία καλύτερο ηχογράφημα χορευτικής μουσικής και καλύτερο άλμπουμ με ηλεκτρονική ή χορευτική μουσική, για το Bad Romance κέρδισε το Γκράμι της Καλύτερης γυναικείας pop ερμηνείας, για το The Fame Monster Γκράμι καλύτερου pop άλμπουμ και τέλος καλύτερου μουσικού βιντεοκλίπ (Best Short Form Music Video) για το βίντεο κλιπ του Bad Romance. Τον Σεπτέμβριο του 2010 η Lady Gaga βραβεύτηκε στα MTV Video Music Awards κερδίζοντας 9 βραβεία από τις 13 υποψηφιότητες, περισσότερες από κάθε άλλο καλλιτέχνη στην ιστορία των βραβείων στον ίδιο χρόνο. Στα 9 αυτά βραβεία βρέθηκε και το βραβείο για το καλύτερο video της χρονιάς, το οποίο κέρδισε με το video clip Βad Romance.
Ο δίσκος, μαζί με το The Fame όπου συγχωνεύθηκαν στην Deluxe έκδοση κατάφερε να γίνει διαμαντένιος.
Παραπομπές
Κατηγορία:Άλμπουμ του 2009 Κατηγορία:Δισκογραφία της Lady Gaga
Αγροτικό Κόμμα Ελλάδος
Με την ονομασία "Αγροτικό Κόμμα Ελλάδος" μπορεί να εννοούνται τα παρακάτω ελληνικά πολιτικά κόμματα που δημιουργήθηκαν σε διαφορετικές εκλογικές περιόδους τα οποία και είναι:
Μπίσοπς Στόρτφορντ
Το Μπίσοπς Στόρτφορντ (αγγλικά: Bishop's Stortford) είναι ιστορική πόλη στο ανατολικό Χάρτφορντσιρ, Αγγλία. Έχει πληθυσμό 38202 κατοίκους (2010). Απέχει 43 χιλιόμετρα από το Λονδίνο. Η περιοχή θεωρείται ιδιαίτερα εύπορη, εν μέρει λόγω της κοντινής απόστασης από το Λονδίνο. Ακόμη, πολλοί κάτοικοι εργάζονται στην τουριστική βιομηχανία, κυρίως σε ξενοδοχεία αλλά και ως προσωπικό αεροδρομίου λόγω της γειτνίασης με το αεροδρόμιο Stansted.
Αθλητισμός
Στην περιοχή υπάρχουν δύο ποδοσφαιρικές ομάδες, η Μπίσοπς Στόρτφορντ ΦΚ και η Μπίσοπς Στόρτφορντ Σουιφτς.
Μπίσοπς Στόρτφορντ ΦΚ
Η Μπίσοπς Στόρτφορντ ΦΚ ιδρύθηκε το 1874. Έδρα της ομάδας είναι το ProKit UK Stadium, χωρητικότητας 4525 θεατών. Συμμετέχει στην Κόνφερενς Σάουθ. Το 1981 κατέκτησε το FA Trophy.
Εξωτερικοί σύνδεσμοι
Κατηγορία:Πόλεις της Αγγλίας
Σεβαστιανός της Πορτογαλίας
Ο Σεβαστιανός της Πορτογαλίας ή Σεβαστιανός ο Επιθυμητός (Πορτογαλική γλώσσα : Sebastiao I de Portugal, 20 Ιανουαρίου 1554 - 4 Αυγούστου 1578) μέλος του Οίκου των Αβίς ήταν Βασιλιάς της Πορτογαλίας και της Αλγκάρβε (1557 - 1578), ο τελευταίος βασιλιάς από τον Οίκο των Αβίς. Ο Σεβαστιανός ήταν μοναδικός γιος του Ινφάντη Ιωάννη-Εμμανουήλ της Πορτογαλίας και της Ιωάννας των Αψβούργων, οι παππούδες του ήταν ο Ιωάννης Γ΄ της Πορτογαλίας και ο αυτοκράτορας Κάρολος Κουίντος. Στη "μάχη του Αλκάσερ Κουμπίρ" εξαφανίστηκε, πιθανότατα σκοτώθηκε σε συμπλοκή άγαμος και άτεκνος με αποτέλεσμα τη λήξη της δυναστείας. Ονομάστηκε "Επιθυμητός" επειδή ακολούθησε τόσο μεγάλη παρακμή μετά τον θάνατο του στο βασίλειο της Πορτογαλίας που ο λαός επιθυμούσε έντονα την Ανάσταση και την επιστροφή του.
Πρώτα χρόνια
Γεννήθηκε ανήμερα της εορτής του Αγίου Σεβαστιανού (20 Ιανουαρίου 1554) γι΄αυτό βαπτίστηκε "Σεβαστιανός" προς τιμήν του Αγίου, το όνομα ήταν ανύπαρκτο τότε σε Ευρωπαίους βασιλείς. Ο γιατρός Φερνάντο Αμπάρκα Μαλδονάδο προσκλήθηκε λίγο πριν γεννηθεί από τη μητέρα του για να τη βοηθήσει, της έδειξε και το ωροσκόπιο του. Ο Μαλδονάδο πρόβλεψε ότι το παιδί θα πεθάνει σε μεγάλη ηλικία, θα ερωτευτεί πολλές γυναίκες και θα κάνει πολλά παιδιά, καμιά από τις προβλέψεις δεν πραγματοποιήθηκε. Ο Σεβαστιανός ορίστηκε από την ημέρα που γεννήθηκε διάδοχος στον Πορτογαλικό θρόνο του παππού του Ιωάννη Γ΄, ο πατέρας του είχε πεθάνει πολύ πρόωρα 16 μέρες πριν, τον διαδέχθηκε τελικά σε ηλικία τριών ετών (1557). Αμέσως μετά τη γέννηση του η μητέρα του εγκατέλειψε το βρέφος στη φροντίδα του παππού του και πήγε στην Ισπανία να υπηρετήσει τον αυτοκράτορα πατέρα της Κάρολο Κουίντο σαν αντιβασίλισσα, μετά την παραίτηση του (1556) πρόσφερε τις ίδιες υπηρεσίες και στον αδελφό της Φίλιππο Β΄ της Ισπανίας. Η Ιωάννα παρέμεινε στην Ισπανία μέχρι τον θάνατο της (1573), δεν είδε ξανά ποτέ τον γιο της.
Την εποχή που ήταν παιδί χρειαζόταν επειγόντως έναν κηδεμόνα το έργο ανέλαβαν η από πατέρα γιαγιά του Αικατερίνη της Αυστρίας, βασίλισσα της Πορτογαλίας και ο μεγαλοθείος του Καρδινάλιος Ερρίκος της Πορτογαλίας. Με τον Σεβαστιανό η Πορτογαλία επεκτάθηκε σημαντικά στην Ανγκόλα, τη Μοζαμβίκη και τη Μαλάκα, το Μακάου στην Κίνα προσαρτήθηκε στο Βασίλειο της Πορτογαλίας (1557). Ο Σεβαστιανός ήταν στην παιδική του ηλικία ένα ατίθασο και ζωηρό παιδί, σύμφωνα με τους ιστορικούς είχε πολύ θάρρος λόγω της μεγάλης σωματικής του δύναμης, ήταν ψηλός, ξανθός και λεπτός. Η αυταρχική γιαγιά του Αικατερίνη τον καταπίεζε έντονα και τον είχε σε στενή παρακολούθηση, αυτό τον έκανε αργότερα έντονα τολμηρό και αποφασιστικό. Ο μικρός Σεβαστιανός ανατράφηκε υπό την αυστηρή καθοδήγηση των Ιησουιτών, η γιαγιά του όρισε σαν δάσκαλο τον Αλέιξο ντι Μενέζες που είχε διατελέσει δάσκαλος του πατέρα του Ινφάντη Ιωάννη. Άλλος ένας δάσκαλος του Σεβαστιανού διετέλεσε ο διάσημος δάσκαλος Λουίς Γκονσάλβες ντα Καμάρα. Η ανατροφή του τον έκανε εξαιρετικά θρησκευόμενο, μετέφερε στη ζώνη του ένα αντίγραφο του Θωμά Ακινάτη και τον συνόδευαν δύο μοναχοί για να διατηρήσουν την αγνότητα του. Ο Σεβαστιανός απέφευγε τους επισκέπτες, πήγαινε να κρυφτεί μαζί με τους δύο μοναχούς μέχρι την ώρα που θα φύγουν.
Προτάσεις γάμου
thumb|250px|right|Η γέννηση του Σεβαστιανού της Πορτογαλίας Ο Σεβαστιανός πέθανε τελικά νέος και δεν παντρεύτηκε ποτέ, δέχτηκε ωστόσο πολλές σοβαρές προτάσεις. Η βασιλομήτωρ της Γαλλίας Αικατερίνη των Μεδίκων σχεδίαζε να τον παντρέψει με τη μικρότερη κόρη της Μαργαρίτα, τον γάμο υποστήριζε και ο θείος του Φίλιππος Β΄ της Ισπανίας, η Μαργαρίτα παντρεύτηκε τελικά τον Ερρίκο Δ΄ της Γαλλίας. Ο Σεβαστιανός απέρριψε την πρόταση επειδή διαφωνούσε με τον ήπιο τρόπο που αντιμετώπιζε ο Οίκος των Βαλουά τους Ουγενότους στη Γαλλία, ήθελε να είναι σκληρός απέναντι τους και ο γάμος δεν θα του το επέτρεπε. Ο πάπας ωστόσο που δεν ήθελε τον γάμο της Μαργαρίτας με τον Ερρίκο πίεσε έντονα τον Σεβαστιανό να δεχτεί, τελικά πείστηκε και έκανε στους Γάλλους την πρόταση. Ο Γάλλος βασιλιάς και η μητέρα του είχαν ήδη αποφασίσει να παντρέψουν τη Μαργαρίτα με τον Ερρίκο και απέρριψαν την πρόταση του Σεβαστιανού. Η επόμενη πρόταση στον Σεβαστιανό ήταν να παντρευτεί την ξαδέλφη του Ελισάβετ κόρη του αυτοκράτορα Μαξιμιλιανού Β΄ που ήταν ανεψιός του Καρόλου Κουίντου. Την τελευταία πρόταση την έκανε ο ίδιος ο Σεβαστιανός στην πρώτη του ξαδέλφη Ισαβέλλα Κλάρα Ευγενία που ήταν κόρη του βασιλιά της Ισπανίας Φιλίππου Β΄, του γιου του Καρόλου Κουίντου. Όλες οι προτάσεις απέτυχαν, πολλοί ιστορικοί κατέληξαν στο συμπέρασμα ότι ήταν ομοφυλόφιλος.
Μεταρρυθμίσεις
Στο σύντομο χρόνο που κυβέρνησε προσωπικά ο Σεβαστιανός ενίσχυσε σημαντικά με τη διπλωματία τους δεσμούς του με την Αγία Ρωμαϊκή Αυτοκρατορία, την Αγγλία και τη Γαλλία. Προχώρησε σε σημαντικές διοικητικές, δικαστικές και στρατιωτικές μεταρρυθμίσεις. Ο Σεβαστιανός δημιούργησε στο Πανεπιστήμιο της Κοΐμπρα πολλές τοπικές σχολές με στόχο να διδάξουν σε φοιτητές ιατρική ή φαρμακολογία. Έκανε ταυτόχρονα παραχωρήσεις στους Ιθαγενείς της Βραζιλίας σαν ανταμοιβή για τη βοήθεια που είχαν προσφέρει εναντίον των Γάλλων, ο αρχηγός τους παρέλαβε πολλά εδάφη στον κόλπο του Γκουαναμπάρα. Ο Σεβαστιανός διέταξε τον Ντουάρτε Νούνες ντι Λεάο (1530 - 1608) να συγκεντρώσει όλους τους νόμους του βασιλείου σε μια συλλογή με το όνομα "Σεβαστιανός Κώδικας". Την εποχή που ξέσπασε η μεγάλη επιδημία της Λισαβώνας (1569) ο Σεβαστιανός δέχτηκε γιατρούς από τη Σεβίλλη για να βοηθήσουν τους Πορτογάλους γιατρούς, ίδρυσε επίσης δύο νοσοκομεία στη Λισαβώνα για να περιθάλψουν Πορτογάλους ασθενείς. Δημιούργησε τέλος ιδρύματα με στόχο να περιθάλψουν τις χήρες και τα ορφανά των θυμάτων της πανώλης, προσπάθησε επίσης να βοηθήσει τα νεογέννητα βρέφη.
Ο Σεβαστιανός της Πορτογαλίας δημιούργησε ένα νέο στρατιωτικό σώμα που εξελίχθηκε σύντομα σε νέο στρατιωτικό μοντέλο, οι Ινδοί επιτέθηκαν στην Γκόα αλλά οι Βραζιλιάνοι τους απέκρουσαν επιτυχώς (1570). Την ίδια χρονιά (1570) ο Σεβαστιανός αποφάσισε οι Ινδιάνοι της Πορτογαλίας να μην είναι δούλοι και απελευθέρωσε όλους τους αιχμαλώτους. Ο ποιητής Λουίς δε Καμόες αφιέρωσε στον Σεβαστιανό ένα ποίημα τις "Λουσιάδες" (1572), σε αντάλλαγμα ο βασιλιάς του παραχώρησε μια σύνταξη. Ξεκίνησε την κατασκευή του Καθεδρικού Ναού στο Κάστρο Βερντέ σαν φόρο τιμής για τη "μάχη της Ουρικέ", αργότερα έκανε νέους νόμους για το εμπόριο και τις δημόσιες υπηρεσίες (1575). Την επόμενη χρονιά (1576) δημιούργησε αποθήκες με στόχο να ενισχύσει αγρότες που είχε πληγεί η παραγωγή τους, έδωσε επίσης το δικαίωμα να πληρώνουν τους φόρους τους μετά την ανάκτηση των απωλειών τους. Ο κορυφαίος μαθηματικός και κοσμογράφος Πέντρο Νούνες ανέλαβε να διδάξει τους οδηγούς των πλοίων. Με διάταγμα (1577) ο Σεβαστιανός μείωσε τον χρόνο των προσφυγών, καθόρισε τις αμοιβές των δικηγόρων και τα πρόστιμα για τις καθυστερήσεις.
Εκστρατεία στο Μαρόκο
thumb|250px|right|Ο Σεβαστιανός της Πορτογαλίας σε ηλικία 18 ετών Με την ενηλικίωση του (1568) ανέλαβε εκστρατεία στο Μαρόκο όπου οι προκάτοχοι του είχαν χάσει μερικές πόλεις επειδή είχαν το ενδιαφέρον τους στην Ινδία. Η μεγάλη ευκαιρία παρουσιάστηκε όταν ο Σουλτάνος Αμπού Αμπνταλλάχ Μοχάμεντ Β΄ Σαάντι ανατράπηκε από τον θείο του Αμπού Μαρουάν Αμπντ αλ-Μαλίκ Ι Σααντί (1576), κατέφυγε στην Πορτογαλία και ζήτησε τη βοήθεια του Σεβαστιανού προκειμένου να ανακτήσει τον θρόνο του. Στο Δωδεκαήμερο (1577) ο Σεβαστιανός συναντήθηκε στη Γουαδαλούπη με τον θείο του Φίλιππο Β΄ της Ισπανίας. Ο θείος του ζήτησε συμμετοχή του Σεβαστιανού σε Σταυροφορία, ο ίδιος το αρνήθηκε αλλά συμφώνησε να τον βοηθήσει με ένα Πορτογαλικό στρατιωτικό σώμα. Παρά το γεγονός ότι δεν είχε αποκτήσει ακόμα διάδοχο ο Σεβαστιανός αποφάσισε να αναχωρήσει για τη Σταυροφορία (1578). Ο Πορτογαλικός στρατός περιείχε 17.000 άντρες με σημαντικό αριθμό μισθοφόρων από την Αγία Ρωμαϊκή Αυτοκρατορία, την Ισπανία, την Ιταλία, τις Κάτω Χώρες και ολόκληρη την υψηλή αριστοκρατία της Πορτογαλίας. Ο στρατός έφτασε στο Κάδιθ περιμένοντας Ισπανούς εθελοντές, δεν ήρθε κανένας και πέρασαν στο Μαρόκο. Ο Σεβαστιανός ενώθηκε στην Ασίλαχ με τον σύμμαχο του Αμπού Αμπνταλλάχ Μοχάμεντ Β΄ Σαάντι με 6.000 Μουσουλμάνους στρατιώτες υπό την ηγεσία του, βάδισαν κατόπιν στο εσωτερικό της χώρας. Ο συμμαχικός στρατός συναντήθηκε με τον πολυάριθμο στρατό του Αμπντ αλ-Μαλίκ με 60.000 άντρες και συνετρίβη στη "μάχη του Ξαρ ελ-Κεμπίρ" ή "μάχη των τριών βασιλέων". Ο Σεβαστιανός έπεσε στη μάχη, έτρεξε ο ίδιος πάνω στο άλογο του μέσα στο εχθρικό μέτωπο αλλά το σώμα του δεν βρέθηκε. Ο θείος του Φίλιππος Β΄ της Ισπανίας ισχυρίστηκε ότι το βρήκε, το μετέφερε στην Πορτογαλία όπου έγινε η ταφή του στο μοναστήρι του Αγίου Ιερώνυμου στο Μπελέμ της Λισαβώνας, ο Φίλιππος Β΄ διεκδίκησε τον θρόνο της Πορτογαλίας (1580). Το σώμα δεν είναι βέβαιο ότι ήταν του Σεβαστιανού γι΄αυτό πολλοί Πορτογάλοι είχαν αμφιβολίες αν είχε πραγματικά πεθάνει, τον διαδέχθηκε ο αδελφός του παππού του Καρδινάλιος Ερρίκος της Πορτογαλίας.
Θρύλοι
Μετά τη συντριβή έγιναν πολλές προσπάθειες να ελευθερωθούν Πορτογάλοι αιχμάλωτοι, μερικοί επέστρεψαν στην Πορτογαλία και διέδωσαν τον θρύλο ότι ο βασιλιάς δεν σκοτώθηκε στη μάχη, σταδιακά καθιερώθηκε στη λαϊκή συνείδηση ότι ο Σεβαστιανός θα επιστρέψει. Την περίοδο 1580-1640 παρουσιάστηκαν τέσσερις απατεώνες που ισχυρίστηκαν ότι είναι ο βασιλιάς Σεβαστιανός, οι δύο από αυτούς δικάστηκαν και κρεμάστηκαν (1603, 1619). Ακολούθησαν πολύ θρύλοι που συσχετίστηκαν με τον βασιλιά Σεβαστιανό, ο πιο διάσημος από αυτούς τον περιγράφει ότι θα επιστρέψει στην Πορτογαλία την πιο δύσκολη στιγμή και θα τη σώσει όπως ο Βασιλιάς Αρθούρος, ο Φρειδερίκος Α΄ Βαρβαρόσσα και ο Κωνσταντίνος ΙΑ΄ Παλαιολόγος. Οι θρύλοι αυτοί του έδωσαν το προσωνύμιο "Επιθυμητός" ή "Αναμενόμενος". Στα τέλη του 19ου αιώνα πολλοί Βραζιλιάνοι χωρικοί περίμεναν τον βασιλιά Σεβαστιανό να τους σώσει από τη μισητή "Α΄ Δημοκρατία της Βραζιλίας". Τη σύγχρονη εποχή πολλά έργα δραματοποίησαν τη ζωή του όπως η όπερα "Ντομ Σεμπαστιάν" του Ιταλού συνθέτη Γκαετάνο Ντονιτσέττι.
Πηγές
Κατηγορία:Βασιλείς της Πορτογαλίας Κατηγορία:Οίκος των Αβίς
Αδελφές Μπροντέ
Το επώνυμο Μπροντέ μπορεί να αναφέρεται στις:
Brontë
Γιαόι
right|thumb|Τόμοι γιαόι μάνγκα σε βιβλιοπωλείο του Σαν Φρανσίσκο. Μερικοί τόμοι είναι σφραγισμένοι με πλαστική ταινία, πράγμα που υποδηλώνει ότι περιέχουν γραφικές σκηνές σεξ. Το γιαόι (ιαπωνικά: やおい) είναι όρος-ομπρέλα που χρησιμοποιείται στη Δύση για να περιγράψει τα προϊόντα της ιαπωνικής υποκουλτούρας των μάνγκα, άνιμε και βιντεοπαιχνιδιών που έχουν ως κεντρικό θεματικό τους άξονα τον ομοερωτισμό μεταξύ ανδρών. Οι τίτλοι γιαόι στις πλείστες των περιπτώσεων απευθύνονται στο γυναικείο κοινό. Άλλωστε οι συντριπτική πλειοψηφία των δημιουργών γιαόι είναι γυναίκες. Στην Ιαπωνία ο όρος γιαόι είναι σχεδόν παρωχημένος, αφού τα έργα αυτά προωθούνται κάτω από τον αγγλικό όρο Boys Love (μεταγραφή στα Ιαπωνικά: ボーイズラブ) ή, για συντομία, BL (ビーエル). Γνωστοί τίτλοι γιαόι είναι: Junjō Romantica, Ai no Kusabi, Gravitation, Loveless, Enzai, Togainu no Chi.
Καταγωγή του όρου
Ο ορός δημιουργήθηκε από τις Γιάσουκο Σάκατα και Άκικο Χάτσου στα τέλη της δεκαετίας του '70 και αποτελεί ακρωνύμιο της φράσης ヤマなし、オチなし、意味なし (γιαμά νασί, ότσι νασί, ίμι νασί, Μετάφραση: Χωρίς κορύφωση, χωρίς σκοπό, χωρίς νόημα), αρχικά για να περιγράψει τις ερασιτεχνικές παρωδίες μάνγκα οι οποίες παρουσίαζαν ομοερωτικές σχέσεις χαρακτήρων άλλων έργων, ανεξάρτητα αν τέτοιες σχέσεις απουσίαζαν εντελώς από το πρωτότυπο, ωστόσο στη συνέχεια χρησιμοποιήθηκε ευρύτερα για να περιγράψει τα έργα αντρικού ομοερωτισμού που στόχευαν στο γυναικείο κοινό.
Αυτός ο διαχωρισμός στην ορολογία δεν υφίσταται πλέον στην Ιαπωνική αγορά, παρόλο που οι φαν στη Δύση εξακολουθούν να χρησιμοποιούν τους δυο αυτούς όρους με ελαφρώς διαφορετική σημασία.
Χαρακτηριστικά γνωρίσματα
Επειδή τα έργα γιαόι παράγονται στη συντριπτική πλειοψηφία τους από γυναίκες και έχουν ως κοινό τους επίσης γυναίκες, οι συμπεριφορές που παρουσιάζουν σπάνια είναι ρεαλιστικές.
Λεξιλόγιο
Όπως και όλες οι άλλες κατηγορίες της Ιαπωνικής υποκουλτούρας, η κατηγορία του γιαόι περιέχει μεγάλο όγκο ορολογιών, η γνώση των οποίων βοηθά στην κατανόηση πολλών χαρακτηριστικών του. Ακολουθούν μερικοί από αυτούς.
Κατηγορία:Ορολογία anime και manga‎ Κατηγορία:ΛΟΑΤ ορολογία
The Fall Of A Rebel Angel
Το The Fall Of A Rebel Angel είναι το 8ο στούντιο άλμπουμ των Enigma που κυκλοφόρησε στις 11 Νοεμβρίου 2016.
Λίστα τραγουδιών
Κατηγορία:Δισκογραφία των Enigma Κατηγορία:Άλμπουμ του 2016
Τάγμα του Αγίου Γεωργίου (Ρωσική Ομοσπονδία)
Ιστορία
Το 1992, μετά την πτώση της ΕΣΣΔ, οι ανεξάρτητες διάδοχες δημοκρατίες, συμπεριλαμβανομένης και της Ρωσίας, δημιούργησαν δικά τους ομοσπονδιακά βραβεία. Με διάταγμα του Ανώτατου Σοβιέτ της Ρωσικής Ομοσπονδίας № 2424-1 από τις 2 Μαρτίου 1992, αποφασίστηκε να διατηρηθούν μεν ορισμένα σοβιετικά βραβεία, δόθηκε δε διαταγή να δημιουργηθεί νέα έκδοση του Τάγματος του Αγίου Γεωργίου, του πλέον γνωστού στρατιωτικού βραβείου της Ρωσικής Αυτοκρατορίας. Αλλά, τον Οκτώβριο του 1993, εξαιτίας της διαμάχης μεταξύ του τότε προέδρου της Ρωσίας, Μπορίς Γιέλτσιν και του Ανώτατου Σοβιέτ, οι εργασίες για την επαναφορά του Τάγματος του Αγίου Γεωργίου αναβλήθηκαν μέχρι το 2000.